CELEX: C2006/131/89
Language: el
Date: 2006-06-03 00:00:00
Title: Υπόθεση T-118/06: Προσφυγή της εταιρίας Zuffa κατά ΓΕΕΑ που ασκήθηκε στις  12 Απριλίου 2006

3.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 131/48
            
         Προσφυγή της εταιρίας Zuffa κατά ΓΕΕΑ που ασκήθηκε στις 12 Απριλίου 2006
   (Υπόθεση T-118/06)
   (2006/C 131/89)
   Γλώσσα διαδικασίας: η αγγλική
   Διάδικοι
   
      Προσφεύγουσα: Zuffa, LLC (Las Vegas, ΗΠΑ) (εκπρόσωποι: S. Malynicz, Barrister, M. Blair, Solicitor)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας)
   Η προσφεύγουσα ζητεί από το Πρωτοδικείο:
   
               —
            
            
               Να ακυρώσει την απόφαση του πρώτου τμήματος προσφυγών, της 30ής Ιανουαρίου 2006, στην υπόθεση R 931/2005-1, περί απορρίψεως της προσφυγής βάσει του άρθρου 7, παράγραφος 1, στοιχεία β', και γ'·
            
         
               —
            
            
               να καταδικάσει το ΓΕΕΑ στα δικαστικά του έξοδα και στα δικαστικά έξοδα της προσφεύγουσας.
            
         Ισχυρισμοί και κύρια επιχειρήματα
   
      Σήμα προς καταχώριση: το λεκτικό σήμα «ULTIMATE FIGHTING CHAMPIONSHIP» για τα εμπορεύματα και τις υπηρεσίες που κατατάσσονται στις κλάσεις 9, 16, 25, 28 και 41 — αίτηση καταχωρίσεως 2 789 568
   
      Απόφαση του εξεταστή: Απόρριψη της αιτήσεως όσον αφορά όλα τα εμπορεύματα και τις υπηρεσίες για τα οποία ζητήθηκε η καταχώριση
   
      Απόφαση του τμήματος προσφυγών: Ακύρωση της αποφάσεως του εξεταστή, απόρριψη του σήματος του οποίου ζητήθηκε η καταχώριση, βάσει του άρθρου 7, παράγραφος 1, στοιχεία β' και γ', του κανονισμού 40/94 του Συμβουλίου και αναπομπή της υποθέσεως στον εξεταστή για περαιτέρω εξέταση σύμφωνα με το άρθρο 7, παράγραφος 3, του κανονισμού.
   
      Λόγοι ακυρώσεως: Το τμήμα προσφυγών υπέπεσε σε πλάνη κρίνοντας ότι οι λέξεις ULTIMATE FIGHTING αντιστοιχούν στον προσδιορισμό ονόματος συγκεκριμένου αθλήματος και κρίνοντας ότι το νόημά τους είναι σαφές και ανεπιφύλακτο. Επομένως, το τμήμα προσφυγών υπέπεσε σε πλάνη κρίνοντας ότι το σήμα του οποίου ζητήθηκε η καταχώριση είναι περιγραφικό και στερείται διακριτικού χαρακτήρα.